PRANEŠIMAS ŽINIASKLAIDAI  
2025 m. gegužės 29 d.

**Šaltibarščių skonis prasideda nuo burokėlio: kaip Lietuvos ūkininkų darbas atsiduria mūsų lėkštėse**

**Artėjant šaltibarščių festivaliui, svarbu atkreipti dėmesį ir į produktų tiekėjus bei gamintojus, be kurių šaltibarščių lėkštė būtų neįmanoma. Vienas pavyzdžių – didžiausia Lietuvoje vakuume virtų burokėlių gamintoja bei viena iš trijų didžiausių šio produkto eksportuotojų pasaulyje.**

**Verslo sėkmės paslaptis**

Kaip pasakoja „Luminor“ banko Verslo klientų skyriaus vadovas Darius Tamašauskas, žemės ūkio ir maisto sektorius yra ypatingai priklausomas nuo sezoniškumo, klimato sąlygų ir rinkos svyravimų. Būtent dėl to finansavimas tampa esmine augimo ir veiklos tęstinumo sąlyga – įmonėms reikia planuoti į priekį, investuoti į gamybinių pajėgumų didinimą bei modernizavimą, sandėliavimo sprendimus, technikos atnaujinimą, efektyvumo didinimą.

„Vertiname ilgametę partneryste su „Jovaige“ ir jos savininkais. Nuo verslo pradžios iki šiandien nueitas ilgas kelias – finansuota dešimtys investicinių projektų tiek į pastatus, tiek į technologinius įrengimus bei gamyklos infrastruktūrą, efektyviai išnaudota Europos Sąjungos (ES) teikiama parama. Pavyzdžiui, šiemet įmonė, pasinaudodama ES paramos lėšomis bei „Luminor“ banko paskola, užbaigė didelio investicinio projekto įgyvendinimą, kuris leido išplėsti gamybinius plotus ir technologinius pajėgumus, įdiegtos automatizuotos pakavimo ir sandėliavimo linijos“, – pastebi D. Tamašauskas.

Eksperto teigimu, tai leidžia didžiuotis turint vieną moderniausių savo srities gamyklų pasaulyje, eksportuojančią lietuvišką produkciją. Šiuos tikslus realizavo betarpiškas savininkų įsitraukimas, rinkos poreikio supratimas bei siekis plėsti ir modernizuoti gamybą, pasitelkus „Luminor“ banko finansavimą.

**Burokėlių kelias: nuo laukų iki šaltibarščių**

„Jovaigė“ komercijos direktoriaus Tomo Osencovoteigimu, beveik absoliuti dauguma (99 proc.) jų gaminamų burokėlių yra užauginami Lietuvos ūkiuose – daugiausia stambių, ilgalaikę partnerystę palaikančių ūkininkų. Apie 85 proc. pagamintos produkcijos eksportuojama į Europos Sąjungą, Artimuosius Rytus, Japoniją, Šiaurės Ameriką – tai rodo, kad lietuviškas produktas turi vietą globalioje rinkoje.

T. Osencovas pasakoja, kad burokėlių kelias link mūsų stalo prasideda dar žiemą, kai ūkininkai planuoja, kokiose laukų vietose bus sėjama. Pavasarį, balandžio-gegužės mėnesiais, vyksta sėja, liepos viduryje prasideda ankstyvųjų veislių kasimas, o pagrindinis derlius renkamas rudenį – rugsėjį ir spalį. Vėliau burokėliai sandėliuojami pagal griežtas tvarkas – vieni greitesniam vartojimui, kiti – ilgam saugojimui, kad perdirbimas galėtų vykti visą žiemą ir pavasarį.

„Mūsų gamykla šiuo metu dar dirba pilnu tempu – naudojame paskutinius sandėliuose laikomus burokėlius. Birželį trumpam stabdome darbus gamyklos technikos priežiūrai, o rudenį – vėl į pilnus pajėgumus“, – sako T. Osencovas.

Pasak jo, nuolatinės produkto kokybės ir šviežumo paslaptis – glaudus bendradarbiavimas su ūkininkais ir pagarba klientui.

„Mes specializuojamės tik viename produkte – virtuose burokėliuose, todėl išmanome kiekvieną smulkmeną ir skiriame didelį dėmesį detalėms: nuo tinkamos veislės iki apdorojimo būdų, kurie keičiasi pagal sezoną, nes, pavyzdžiui, pavasario burokėlių žievelė kietesnė, o rudens – minkštesnė“, – teigia įmonės atstovas.

Nors šaltibarščių sezonas daug kam asocijuojasi su burokėliais, „Jovaigės“ atstovas sako, kad jų produkcija – virti vakuumuoti burokėliai be priedų – nėra pagrindinis pasirinkimas tradiciniams šaltibarščiams.

„Didžioji dalis pirkėjų vasarą renkasi burokėlius stiklainiuose su actu, o mūsų produktus renkasi tie, kas ieško grynesnio skonio ar deda į kitus patiekalus, pavyzdžiui, barščius ar salotas, mišraines. Didžiausia mūsų burokėlių paklausa – žiemą“, – priduria T. Osencovas.

**Augti padeda finansavimas**

Pasak D. Tamašausko, „Jovaigė“ – puikus pavyzdys, kaip stiprus bendradarbiavimas su vietos augintojais, investicijos į procesus ir strateginis požiūris leidžia ne tik užauginti, bet ir eksportuoti lietuvišką produktą į pasaulinę rinką.

„Mūsų kaip banko užduotis – užtikrinti, kad verslai turėtų įrankius augti ir prisitaikyti prie rinkos dinamikos. Svarbu, kad tokie sektoriai kaip maisto pramonė, kurie tiesiogiai veikia mūsų kasdienybę, turėtų galimybę sklandžiai finansuoti tiek sezono iššūkius, tiek plėtros planus. Siekiame ilgalaikio bendradarbiavimo su savo klientais, efektyviai prisidedant prie jų plėtros planų įgyvendinimo“, – sako „Luminor“ banko Verslo klientų skyriaus vadovas.

**Apie „Luminor“:**

„Luminor“ yra pirmaujantis nepriklausomas bankas Baltijos šalyse ir trečias pagal dydį finansinių paslaugų tiekėjas regione. Mes aptarnaujame asmenų, šeimų ir verslo finansinius poreikius. „Luminor“ siekia gerinti savo klientų ir namų rinkų finansinę sveikatą bei skatinti jų augimą. Daugiau informacijos rasite [čia](https://luminor.ee/investors#financial-calendar).

**Daugiau informacijos:**

Birutė Eimontaitė

„Luminor“ komunikacijos vadovė

Tel.: +370 684 28342

El. p.: [birute.eimontaite@luminorgroup.com](mailto:birute.eimontaite@luminorgroup.com)